Document ID: 32004R0672

Komisijas Regula (EK) Nr. 672/2004
(2004. gada 13. aprīlis),
ar ko nosaka summas, kuras 2003./2004. tirdzniecības gadā maksājamas olīveļļas ražotāju organizācijām un asociācijām, kas atzītas saskaņā ar Padomes Regulu Nr. 136/66/EEK
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], un jo īpaši tās 20.d panta 4. punktu,
tā kā:
(1) Regulas Nr. 136/66/EEK 20.d panta 1. punkts nosaka ražošanas atbalsta procentuālo apjomu, kas jāietur, lai palīdzētu finansēt atzīto ražotāju organizāciju un asociāciju darbu. Procentuālais apjoms 1998./1999., 1999./2000., 2000./2001., 2001./2002., 2002./2003. un 2003./2004. tirdzniecības gadam ir 0,8 %.
(2) 21. panta 1. punkts Komisijas 1998. gada 30. oktobra Regulai (EK) Nr. 2366/98, ar kuru nosaka sīki izstrādātus noteikumus olīveļļas ražošanas atbalsta sistēmas piemērošanai 1998./1999., 1999./2000., 2000./2001., 2001./2002., 2002./2003. un 2003./2004. tirdzniecības gadam [2] nosaka, ka vienotā summa, kas jāmaksā ražotāju organizācijām un asociācijām, ir jānosaka, pamatojoties uz prognozēm par kopējo sadalāmo summu. Līdzekļi, kas pieejami katrā dalībvalstī iepriekšminētā ieturētā daudzuma dēļ, piemērotā veidā jāsadala minētajām atbilstīgajām organizācijām un struktūrām.
(3) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2366/98 21. panta 1. punkta a) un b) apakšpunktā paredzētās summas 2003./2004. tirdzniecības gadam ir šāds:
-Grieķijai | attiecīgi EUR 2,0 un EUR 2,0, |
-Spānijai | attiecīgi EUR 4,5 un EUR 2,2, |
-Francijai | attiecīgi EUR 0,0 un EUR 0,0, |
-Itālijai | attiecīgi EUR 2,0 un EUR 2,2, |
-Portugālei | attiecīgi EUR 0,0 un EUR 5,5. |
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. aprīlī

Labels: 17
19
6